Pauls Putniņš

Pauls Putniņš (dzimis  Reinkaļvos, Cēsu apriņķī, miris Aizsaulē devies dramaturgs Pauls Putniņš) bija latviešu dramaturgs, publicists, politiķis.

 Biogrāfija 
1963. gadā absolvējis Latvijas Valsts konservatoriju. Strādājis par režisora palīgu un režisoru Dailes un Liepājas teātros. Kopš 1965. gada nodarbojās vienīgi ar dramaturģiju. Bija viens no populārākajiem 1970.—1980. gados iestudētajiem autoriem teātros. Dramatizējis tādus darbus kā "Laikmetu griežos" (Andrejs Upīts) un "Mērnieku laiki" (Reinis un Matīss Kaudzītes). Sarakstījis vairāk nekā 30 lugas, 25 no tām iestudētas profesionālajos un amatieru teātros.  Bijis literārā avota autors un scenārija līdzautors Jāņa Streiča filmām "Aizaugušā grāvī viegli krist" (1986) un "Naktssargs un veļasmazgātāja" (TV filma, 2002). Kopš 1970. gada P. Putniņš bija Rakstnieku savienības un Teātra darbinieku savienības biedrs, savukārt no 1999. gada — Dramaturgu ģildes biedrs. 1977. gadā saņēmis A. Upīša balvu, 1987. gadā — Andreja Pumpura un Annas Brigaderes balvas.

Latvijas neatkarības atjaunošanas laikā iesaistījās politikā. Bija 5. un 6. Saeimas deputāts no "Latvijas Zemnieku savienības" saraksta. 2001. gada Latvijas pašvaldību vēlēšanās sekmīgi kandidēja Rīgas domes vēlēšanās no "Zaļo un Zemnieku savienības" saraksta. Pēc Rīgas domes deputāta pilnvaru beigšanās 2006. gadā piedalījās 9. Saeimas vēlēšanās, kur tika ievēlēts. 2010. gadā paziņoja, ka nekandidēs 10. Saeimas vēlēšanās un pametīs politiku.

 Atsauces 

 Ārējās saites 
 Pauls Putniņš filmas.lv
 Pauls Putniņš izrades.lv

Kategorija:1937. gadā dzimušie
Kategorija:2018. gadā mirušie
Kategorija:Cēsu novadā dzimušie
Kategorija:Latvijas Mūzikas akadēmijas absolventi
Kategorija:Latvijas dramaturgi
Kategorija:Latviešu rakstnieki
Kategorija:Latviešu valodā rakstošie
Kategorija:5. Saeimas deputāti
Kategorija:6. Saeimas deputāti
Kategorija:9. Saeimas deputāti
Kategorija:Rīgas domes deputāti (2001—2005)
Kategorija:Triju Zvaigžņu ordeņa komandieri